דלילה מסל גורדון

דלילה מסל גורדון (נולדה בכ"ה בשבט ה'תשכ"ח, 24 בפברואר 1968) היא משוררת, סופרת ילדים ואמנית ישראלית. דלילה מסל גורדון נולדה ב-1968 בבואנוס איירס, בירת ארגנטינה. אביה, ד"ר (ובהמשך פרופסור) ראובן מסל, היה טייס, מהנדס מכונות, וממציא, שניהל בית מלאכה קטן בביתו, בן להורים יהודים, שהיגרו לבואנוס איירס עם הברון הירש מפולין ומרוסיה. אמה, טרזה כריסטינה הייס, הייתה נוצרייה במקור, שהתגיירה בגיור רפורמי. הייתה גננת במקצועה ושימשה כסוכנת בית לילדיו היתומים מאם של מסל. הוריה היגרו לצפון ארגנטינה, לאזור פוארטו איגואסו, מבוואריה ומהולנד והקימו כפר. למסל גורדון שלוש אחיות ושני אחים, מהם אחות ביולוגית אחת, המבוגרת ממנה. ב-1972 ההורים יחד עם מסל ואחותה הביולוגית עלו לישראל (עד איטליה הפליגו באנייה, וממנה הגיעו דרך האוויר לישראל) והשתכנו במרכז קליטה במבשרת ציון. לאחר מכן, עברה המשפחה להתגורר בקיראון, בה העבירה מסל גורדון את רוב שנות ילדותה. למדה בתיכון תלמה ילין. בוגרת לימודי אמנות פלסטית באקדמיה לאמנות ועיצוב בצלאל בירושלים. הציגה עבודות בתחום האמנות הפלסטית במרכז קהילתי בחיפה ובתערוכה קבוצתית ברמת גן. שיריה פורסמו, בין היתר, בעיתונים ידיעות אחרונות והארץ ובכתבי העת ואתרי האינטרנט מאזנים, עיתון 77, המוסך, יקום תרבות, הפנקס, שבו, קפל, חוטם, פטל וקול השירה. שיר שלה פורסם גם באנתולוגיית שירי מחאה בעריכת אילן ברקוביץ'. על ספר שיריה הראשון, "הלשון הגדולה של אמא", זכתה בפרס שרת התרבות למשוררים בראשית דרכם. הלשון הגדולה של אמא, בהוצאת אבן חושן, ובעריכת אנה הרמן (2015) ספר שמואלה, בהוצאת אבן חושן, ובעריכת אנה הרמן (2016) החיים העצובים של עמיקם ומתתיהו, בהוצאת אבן חושן, ובעריכת אנה הרמן (2018) תותי, העוגות העירומות והאימהות הקטנות, בהוצאת אבן חושן ובעריכת אנה הרמן (2021) ענן בכניסה לבנין, בהוצאת ידיעות ספרים, ובעריכת נטע גורביץ (2006) התמנון הכי וורוד והכי עסוק בעולם, בהוצאת אבן חושן, ובעריכת אנה הרמן (איורים: הלה חבקין) (2017) דלילה מסל גורדון נשואה לאלי גורדון, דוקטור לכימיה פיזיקלית. אם לשני ילדים ומתגוררת ברחובות. דלילה מסל גורדון, ב"לקסיקון הספרות העברית החדשה" מרים ברוק-כהן, קוראים לה דלילה, בבלוג "לראות אמנות אחרת", 31 באוגוסט 2011 גילי חיימוביץ', על ספר שמואלה מאת דלילה מסל גורדון (עמ' 9), באתר מאזניים, יולי 2017 מידע על דלילה מסל גורדון בקטלוג הספרייה הלאומית דלילה מסל-גורדון (1968-), דף שער בספרייה הלאומית דלילה מסל גורדון, ברשת החברתית פייסבוק דלילה מסל גורדון, ברשת החברתית אינסטגרם מוטי גרנר, שיחה עם האמנית והמשוררת דלילה מסל גורדון, ברדיו אורנים (דרך אתר mixcloud) טלי וייס, דלילה מסל גורדון - ראיון, באתר קפל, מאי 2017 איריס קול, החיים העצובים של עמיקם ומתתיהו, באתר 103FM, ‏28 בינואר 2019 אסופת שירים מתוך ספרה של דלילה מסל גורדון "הלשון הגדולה של אמא", באתר של נילי דגן המזוודה השחורה, באתר החוטם שלושה שירים עם איורים של שרי דיין, באתר הפנקס, 16 בינואר 2013 שיר (ללא שם), באתר יקום תרבות, 29 במרץ 2014 החָזִיָּה הַכְּחֻלָּה הגדוֹלה של אימא, באתר תני למילים, 19 ביולי 2014 שיר לשבת: העיר הלבנה, באתר יום יום אילת, 21 באוקטובר 2015 גיא פרל, ארבעה שירים (ומעט הרהורים) מתוך 'הלשון הגדולה של אמא' מאת דלילה מסל גורדון (הוצאת אבן חושן, 2015), באתר פסיכולוגיה עברית שני שירים, בבלוג "הפּוֹסטתֵּמה" של דורית נחמיאס, 23 בינואר 2016 דלילה מסל גורדון, שַׂקֵּי אֲשָׁכִים מְלֵאִים בְּכֶסֶף, באתר הארץ, 10 באוקטובר 2017 "מפלצת הסדר", באתר פטל הוצאה לאור, 2020 כִּרבול, באתר קול השירה, 11 במרץ 2020 דלילה מסל גורדון, הַמּוּסָךְ מוסף לספרות, מראת הכיס של הנמלה הקטנה בעולם, בבלוג "הספרנים" של הספרייה הלאומית, 20 במאי 2020